CELEX: 62006TJ0010
Language: hu
Date: 2007-12-11
Title: Az Elsőfokú Bíróság (ötödik tanács) 2007. december 11-i ítélete. # Portela & Companhia, SA kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A Bial közösségi ábrás védjegy bejelentése - A BIAL korábbi nemzeti szóvédjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja - A korábbi védjegye fennállásának bizonyítása - Korábbi védjegyek párhuzamos fennállása - A jogvita tárgyát módosító jogalap - Első ízben az Elsőfokú Bíróság előtt bemutatott bizonyítékok - A felszólalási osztály előtt felmerült költségek. # T-10/06. sz. ügy

Az Elsőfokú Bíróság (ötödik tanács) 2007. december 11‑i ítélete – Portela & Companhia kontra OHIM – Torrens Cuadrado és Sanz
            (Bial)
      (T‑10/06. sz. ügy)
      „Közösségi védjegy – Felszólalási eljárás – A Bial közösségi ábrás védjegy bejelentése – A BIAL korábbi nemzeti szóvédjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja – A korábbi védjegye fennállásának bizonyítása – Korábbi védjegyek párhuzamos fennállása – A jogvita tárgyát módosító jogalap – Első ízben az Elsőfokú Bíróság előtt bemutatott bizonyítékok – A felszólalási osztály előtt felmerült költségek”
      1.                     Közösségi védjegy – Harmadik személyek észrevételei és felszólalás – A felszólalás vizsgálata – A korábbi védjegy lajstromozásának
            vagy bejelentésének bizonyítékai (2868/95 tanácsi rendelet, 16. szabály, 2. §) (vö. 34. pont)
      2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (vö. 76. pont)
      Tárgy
      
         
               Az OHIM első fellebbezési tanácsának az egyrészt Juan Torrens Cuadrado és Josep Gilbert Sanz, másrészt a Portela & Companhia, SA
                  közötti felszólalási eljárásban az R 897/2004‑1. sz. ügyben 2005. szeptember 14‑én hozott határozata ellen benyújtott hatályon
                  kívül helyezés iránti kereset.
               
            Az ügy adatai
      
               A közösségi védjegy bejelentője:
            
            
               Portela & Companhia, SA
            
         
               Az érintett közösségi védjegy: 
            
            
               A Bial ábrás védjegy (1400183 sz. védjegybejelentés).
            
         
               A felszólalási eljárásban hivatkozott védjegy vagy megjelölés jogosultja: 
            
            
               Juan Torres Quadrado és Josep Gilbert Sanz
            
         
               A hivatkozott védjegy vagy megjelölés: 
            
            
               A BIAL spanyol védjegy.
            
         
               A felszólalási osztály határozata: 
            
            
               A felszólalási osztály a felszólaló kérelmeinek részben helyt adott.
            
         
               A fellebbezési tanács határozata: 
            
            
               A fellebbezési tanács a felszólalási osztály határozatát teljes egészében helybenhagyta.
            
         
      Rendelkező rész
      
         
                  1)
               
               
                  
               
               
                  	Az Elsőfokú Bíróság a Belső Piaci Harmonizációs Hivatal (védjegyek és formatervezési minták) első fellebbezési tanácsának
                     az R 897/2004‑1. sz. ügyben 2005. szeptember 14‑én hozott határozatát hatályon kívül helyezi, amennyiben az a felperest kötelezi
                     a Torrens Cuadrado és Gilbert Sanz részéről a felszólalási eljárásban felmerült költségek címén 600 euró viselésére.
                  
               
            
         
                  2)
               
               
                  
               
               
                  	Az Elsőfokú Bíróság a keresetet ezt meghaladóan elutasítja.
               
            
         
                  3)
               
               
                  
               
               
                  	A Portela & Companhia, SA a saját költségein kívül köteles viselni az OHIM részéről felmerült költségek felét.